อยากสอบถามคุณว่า ประจำเดือน3-5เดือนมาครั้ง พอครั้งนี้มาแบบกระปริบกระปอย ให้ยาปรับฮอร์โมนมาทาน ทานไป4เม็ด แต่ประเดือนยังไม่หยุดยังกระปริบกระปอยเหมือนเดิม คือเป็นอะไรไหมคะหรือมันจะค่อยๆหายไปเองคะคุณ
สวัสดีค่ะ Maymay191097,หาก 3-5 เดือน จะมีประจำเดือนสักครั้ง ถือว่ามีระยะห่างระหว่างรอบประจำเดือนที่นานกว่าปกติ โดยอาจเกิดจากสาเหตุ เช่น1. การผลิตฮอร์โมนของรังไข่ผิดปกติ เช่น กลุ่มิอาการมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป2. มีโรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3. มีภาวะไทรอยด์ฮอร์โมนเผิดปกติส่วนการมีเลือดออกกะปริดกะปรอย ก็อาจมีสาเหตุมาจากดังกล่าวข้างต้นเช่นกันสำหรับการทานยาปรับฮอร์โมน หากเป็นยา norethisterone ซึ่งนำมาใช้รักษาอาการเลือดออกผิดปกติจากช่องคลอดนั้น ควรทาน 1 เม็ด วันละ 2-3 ครั้ง เป็นเวลา 10 วัน เพื่อให้เลือดหยุดไหลทั้งนี้ หากยังไม่ได้ไปพบสูติ-นรีแพทย์ แนะนำควรไปพบและตรวจหาสาเหตุที่ทำให้ประจำเดือนไม่ค่อยมา และการมีเลือดออกกะปริดกะปรอยเสียก่อน ยังไม่ควรทานยาโดยที่ยังไม่ทราบสาเหตุ อีกทั้งวิธีการทานยาปรับฮอร์โมนนั้น จะไม่เหมือนกันในแต่ละอาการที่เป็นค่ะ